cyanic-selkie/wikianc huggingface dataset:
เบสต์เดส์ออฟยัวร์ไลฟ์
"เบสต์เดส์ออฟยัวร์ไลฟ์" (Best Days of Your Life) เป็นเพลงที่แต่งและขับร้องโดยศิลปินคันทรีชาวอเมริกัน เคลลี พิกเลอร์ โดยมีเทย์เลอร์ สวิฟต์ ร่วมแต่งด้วย เพลงออกจำหน่ายในวันที่ 1 ธันวาคม ค.ศ. 2008 เป็นซิงเกิลที่สองจากอัลบั้มชื่อเดียวกับเธอ สวิฟต์ร้องประสานเบื้องหลังในเพลง เพลงเล่าเกี่ยวกับการถูกคนรักเก่าหลอกลวงและเปลี่ยนไปคบหาคนใหม่จนมีครอบครัว หวังว่าพวกเขามีชีวิตใหม่ที่ดี แต่กล่าวว่าผู้หญิงคนใหม่นั้นไม่อาจดีกว่าคนก่อน ๆ ได้
มิวสิกวิดีโอกำกับโดยโรแมน ไวต์ แสดงคนรักเก่าของพิกเลอร์กำลังมีความทุกข์กับคนรักใหม่ และคิดถึงเวลาที่อยู่กับพิกเลอร์แทน พิกเลอร์แสดงเพลงครั้งแรกในวันที่ 12 พฤศจิกายน ค.ศ. 2008 ที่งานประกาศรางวัลซีเอ็มเออะวอดส์ 2008 เธอแสดงในรายการอเมริกันไอดอล ดิเอลเลนดีเจเนอเรสโชว์ และงานประกาศรางวัลซีเอ็มทีมิวสิกอะวอดส์ 2009 ด้วย
มหาวิทยาลัยแห่งชาติเจิ้งจื้อ
มหาวิทยาลัยแห่งชาติเจิ้งจื้อ (國立政治大學; National Chengchi University, National University of Governance; อักษรย่อ: NCCU) เป็นมหาวิทยาลัยของรัฐที่มีชื่อเสียง ตั้งอยู่ที่มณฑลเวินซาน กรุงไทเป ประเทศไต้หวัน มหาวิทยาลัยนี้เป็นที่รู้จักกันดีในความเข้มข้นของหลักสูตรสังคมศาสตร์, กฎหมาย, พาณิชย์, การสื่อสาร, ศิลปศาสตร์ และบริหารธุรกิจมหาบัณฑิต
ประวัติ
ก่อตั้งขึ้นใน ค.ศ. 1927 ในหนานจิง ประเทศจีน ในชื่อก๊กมินตั๋งเซ็นทรัลปาร์ตี้แอฟแฟร์สคูล ใน ค.ศ. 1929 ได้เปลี่ยนชื่อเป็นเซ็นทรัลโพลิติคอลสคูล หลังจาก "การกรีธาทัพขึ้นเหนือ" ชนะนักชาตินิยมในประเทศจีนแผ่นดินใหญ่ ใน ค.ศ. 1946 มหาวิทยาลัยแห่งชาติเจิ้งจื้อได้ก่อตั้งขึ้นอย่างเป็นทางการ ชี้ถึงการสิ้นสุดสงครามจีน-ญี่ปุ่นครั้งที่สอง เมื่อพรรคก๊กมินตั๋งสูญเสียอำนาจการควบคุมจีนแผ่นดินใหญ่ใน ค.ศ. 1949 กิจกรรมของทางมหาวิทยาลัยก็ได้ถูกระงับ มหาวิทยาลัยได้เปิดอีกครั้งที่กรุงไทเปใน ค.ศ. 1954 เพื่อตอบสนองความต้องการทางด้านการศึกษาระดับอุดมศึกษาในไต้หวัน ในช่วงแรก ได้ทำการเฉพาะผู้สำเร็จการศึกษา แต่ใน ค.ศ. 1955 ได้มีการสร้างหลักสูตรระดับปริญญาตรีขึ้นมา ใน ค.ศ. 1964 หยาง ปี้ลี่ (楊必立) ได้ริเริ่มการศึกษาภาษาจีนหลักสูตรบริหารธุรกิจมหาบัณฑิตขึ้น
ปลาโรนันยักษ์
ปลาโรนันยักษ์ (Wedgefishes) ปลากระดูกอ่อนขนาดใหญ่จำพวกหนึ่ง ในกลุ่มปลากระเบน จัดอยู่ในวงศ์ Rhynchobatidae และสกุล Rhynchobatus โดยแยกออกจากปลาโรนันซึ่งอยู่ในวงศ์ Rhinobatidae อีกที (โดยในบางแหล่งข้อมูลยังคงจัดให้อยู่รวมกัน )
พบกระจายพันธุ์ในทะเลและมหาสมุทรเขตร้อนและกึ่งเขตร้อนของอินโด-แปซิฟิก โดยมีเป็นบางชนิดที่พบในมหาสมุทรแอตแลนติกแถบตะวันออก โดยเป็นปลาที่ถูกประเมินไว้จากสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) แล้วว่าทุกชนิดตกอยู่ในสภานะของการเสี่ยงหรือล่อแหลมต่อการสูญพันธุ์หรือใกล้สูญพันธุ์
เป็นปลาขนาดใหญ่ ความยาวที่สุดที่พบคือ 3 เมตร (9.8 ฟุต) จัดว่าเป็นหนึ่งในกลุ่มปลากระเบนที่มีขนาดใหญ่ที่สุด แต่ขนาดเล็กที่สุดมีความยาวเพียงครึ่งเดียว ทุกชนิดมีความคล้ายคลึงกันโดยมองอย่างผิวเผิน โดยสามารถจำแนกออกจากกันด้วยการพิจารณาลักษณะโดยรวมของส่วนปลายจมูก, การนับกระดูกสันหลัง ตลอดจนสีตามลำตัว (การกระจายตัวของจุดสีขาว และการมีหรือไม่มีฐานสีดำที่ใต้ครีบอก )
การจำแนก
ปัจจุบันได้มีการจำแนกไว้ 7 ชนิด โดยที่ผ่านมาจะมีการสับสนในชนิดของปลาโรนันจุดขาว (R. djiddensis) ซึ่งปัจจุบันนับได้ว่าพบได้ในแถบมหาสมุทรอินเดียด้านตะวันตก
นอกจากนี้แล้วยังมีอีกชนิดหนึ่ง คือ ''Rhynchobatus sp. nov.'' A หรือ 1 ซึ่งยังไม่ได้รับการอธิบายทางวิทยาศาสตร์
ชนิดที่มีชื่อสามัญในภาษาไทยกำกับ หมายถึง มีรายงานว่าพบได้ในน่านน้ำไทย
สุริยา เยาวสังข์
ประวัติ
สุริยา เยาวสังข์'(ป๊อป) เกิดเมื่อวันที่ 29 พฤษภาคม 2514 เป็นลูกคนสุดท้องจากจำนวนพี่น้อง 8 คน จบการศึกษาจากโรงเรียนอำนวยวิทยา โรงเรียนบางกะปิ และโรงเรียนนานาชาติที่ประเทศจีน เข้าสู่วงการเมื่อปี พ.ศ. 2527 ขณะศึกษาชั้นมัธยมศึกษาปีที่ 2 โดยเริ่มจากงานถ่ายแบบ และแสดงภาพยนตร์เรื่องแรกของไฟว์สตาร์โปรดักชั่น ที่กำกับโดย ยุทธนา มุกดาสนิท เรื่อง ผีเสื้อและดอกไม้ ร่วมกับ วาสนา พลเยี่ยม ในปี พ.ศ. 2528
ต่อมาจึงมีผลงานภาพยนตร์ออกมาอย่างต่อเนื่อง ที่สร้างชื่อเสียงอีกเรื่องคือ กว่าจะรู้เดียงสาในปี พ.ศ. 2530 คู่กับ มาช่า วัฒนพานิช ต่อด้วย ภาพยนตร์เรื่อง วงศาคณาญาติ ในปีเดียวกัน และ ซอสามสาย ในปี พ.ศ. 2531 จากนั้นจึงได้ไปศึกษาต่อที่เมืองปักกิ่ง ที่ประเทศจีนและกลับมาทำงานบริษัททัวร์กับช่วยดูแลธุรกิจครอบครัว และได้กลับมาแสดงละครอีกครั้งตั้งแต่ปี พ.ศ. 2538 โดยประเดิมเรื่อง เฮฮาเมียนาวี ทางช่อง 5 เป็นเรื่องแรก จากนั้นจึงมีผลงานออกมาอย่างเนื่อง
อีกทั้งยังช่วยบิณฑ์ บันลือฤทธิ์ สร้างและกำกับภาพยนตร์ ช้างเพื่อนแก้ว เมื่อปี พ.ศ. 2546 ต่อด้วย ปัญญา เรณู ในปี พ.ศ. 2554 ปัญญา เรณู 2 ในปี พ.ศ. 2555, ปัญญา เรณู 3 รูปูรูปี ในปี พ.ศ. 2556, รวมทั้ง กรรไกร ไข่ ผ้าไหม สองบาทห้าสิบ ในปี 2558 และภาพยนตร์เรื่องอื่นออกมาเรื่อยๆ
ปัจจุบันสมรสแล้ว และมีบุคร 3 คน คือ ศิรภพ, อิงกมล และ อำภาพันธ์ เยาวสังข์ และได้ผลิตรายการ โอมมหารวย เดอะซีรีส์ ทางช่อง 5 เป็นผู้บริหารในตำแหน่ง ผอ.สถานีเซอร์ไพรส์ ทีวี รวมทั้งทำงานเบื้องหลังกับผู้ช่วยผู้กำกับการแสดงภาพยนตร์ให้กับบิณฑ์ บรรลือฤทธิ์
รุกข มรดกของแผ่นดิน
รุกข มรดกของแผ่นดิน เป็นโครงการการคัดเลือกรุกขมรดกและขึ้นทะเบียนโดยกระทรวงวัฒนธรรม ซึ่งเป็นต้นไม้ขนาดใหญ่และมีอายุยาวนาน ที่มีคุณสมบัติอยู่หนึ่งในเกณฑ์ คือ มีความสำคัญทางประวัติศาสตร์ และมีความสำคัญต่อชุมชน หรือมีตำนานเรื่องเล่าประกอบ อยู่ในพื้นที่ที่มีความสำคัญทางวัฒนธรรมหรือสถานที่สำคัญต่าง ๆ เป็นต้นไม้หายาก หรือใกล้สูญพันธุ์ และอยู่ในสภาพแวดล้อมที่เหมาะสม โดยได้รับการดูแลที่ดี เป็นต้น มีการคัดเลือกครั้งแรกเมื่อ พ.ศ. 2560 โดยรวบรวมข้อมูลต้นไม้ที่มีความสำคัญจากทั่วประเทศ จำนวนกว่า 500 ต้น จากนั้นจึงคัดเลือก 65 ต้น ประกาศครั้งต่อมาเมื่อ พ.ศ. 2561 จำนวน 63 ต้น
รุกข มรดกของแผ่นดิน พ.ศ. 2560
ต่อไปนี้คือรายชื่อ
รุกข มรดกของแผ่นดิน พ.ศ. 2561
ต่อไปนี้คือรายชื่อ
รุกข มรดกของแผ่นดิน พ.ศ. 2562
ต่อไปนี้คือรายชื่อ
ไรเดอร์การ์ด
ไรเดอร์การ์ด เป็นไอเท็มรูปแบบการ์ดที่มาจากเรื่องมาสค์ไรเดอร์ดีเคด มีต้นแบบมาจากคาเมนไรเดอร์ กัมบาไรด์
ณิชนันทวรรณ ชาทุม
ณิชนันทวรรณ ชาทุม (ชื่อเล่น: แอน; 1 มีนาคม พ.ศ. 2535 – ) เป็นนักกีฬาวอลเลย์บอลหญิงชาวไทย ปัจจุบัน เธอสร้างผลงานในระดับอาชีพให้แก่ซัยโจเด็นกิ - นครนนทบุรี โดยเป็นกำลังสำคัญของทีมในตำแหน่งหัวเสา
นอกจากนี้ ได้มีการจัดอันดับสาวสวยจากการแข่งขันวอลเลย์บอลไทยแลนด์ลีก 2013 โดยณิชนันทวรรณได้รับการจัดให้อยู่ในอันดับ 1
ประวัติ
ณิชนันทวรรณ ชาทุม เป็นลูกสาวของ นางทองใบและนายปัญญา ชาทุม เริ่มเล่นวอลเลย์บอลเมื่อครั้งเรียนอยู่ระดับประถม โดยมีผู้ฝึกสอนคนแรกชื่อ อำไพ แสนคำคุณ และเคยเป็นตัวแทนของโรงเรียนเข้าแข่งขันรายการของวิทยุการบิน จากนั้น เธอได้ย้ายมาเรียนต่อระดับมัธยมต้นที่ โรงเรียนเทศบาลวัดละหาร และระดับมัธยมปลายที่ โรงเรียนสตรีนนทบุรี และเป็นตัวแทนของโรงเรียนเข้าแข่งขันในอีกหลายรายการ รวมถึงเข้าแข่งวอลเลย์บอลไทยแลนด์ลีกครั้งแรกเมื่อครั้งที่เรียนอยู่ระดับมัธยมศึกษาปีที่ 4 กระทั่งเธอได้เข้าศึกษาระดับอุดมศึกษาในระดับปริญญาตรีที่คณะรัฐประศาสนศาสตร์ มหาวิทยาลัยธุรกิจบัณฑิตย์ และปริญญาโทที่คณะบริหารธุกิจมหาบัณฑิต มหาวิทยาลัยธุกิจบัณฑิตย์ โดยได้มีโอกาสในการแข่งระดับอาชีพร่วมกับสโมสรวอลเลย์บอล ซัยโจเด็นกิ-นครนนทบุรี
เดือนมกราคม พ.ศ. 2552 ณิชนันทวรรณเข้าแข่งขันวอลเลย์บอลหญิง ให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนมีนาคม พ.ศ. 2553 เธอได้เข้าแข่งขันวอลเลย์บอลหญิงในกีฬาเยาวชนแห่งชาติ ครั้งที่ 26 ให้แก่สังกัดนนทบุรี และในวันที่ 8 พฤษภาคม พ.ศ. 2555 ณิชนันทวรรณเข้าแข่งขันกีฬามหาวิทยาลัยแห่งประเทศไทย ครั้งที่ 39 ที่มหาวิทยาลัยสงขลานครินทร์ วิทยาเขตหาดใหญ่ โดยเธอเป็นผู้มีส่วนช่วยให้ทีมมหาวิทยาลัยธุรกิจบัณฑิตย์เป็นฝ่ายชนะ 3–1 เซต และได้รับรางวัลเหรียญทอง รวมถึงในเดือนมกราคม พ.ศ. 2556 เธอได้เข้าแข่งวอลเลย์บอลหญิงให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 40 ที่สถาบันการพลศึกษา วิทยาเขตชลบุรี ซึ่งทีมของเธอได้รับรางวัลเหรียญทอง
ชีวิตส่วนตัว
ในวันพักผ่อน ณิชนันทวรรณมักจะชอบอ่านหนังสือและดูภาพยนตร์ที่ห้องส่วนตัว หากมีเวลาว่างเธอจะไปเที่ยวต่างจังหวัดกับเพื่อน ๆ
ด้านความใฝ่ฝันในอนาคต ณิชนันทวรรณอยากรับราชการ รวมถึงมีความใฝ่ฝันที่จะเป็นนางแบบ
กีฬายิงปืนในโอลิมปิกฤดูร้อน 2004 – รอบคัดเลือก
การแข่งขันกีฬายิงปืนในโอลิมปิกฤดูร้อน 2004 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 390 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 19 กุมภาพันธ์ ค.ศ. 2004
โซลมิวสิกอะวอดส์ ครั้งที่ 32
โซลมิวสิกอะวอดส์ ครั้งที่ 32 เป็นพิธีมอบรางวัลที่จะมีขึ้นในวันที่ 19 มกราคม 2023 จัดโดยสปอตส์โซลและจะออกอากาศผ่าน U+Idol Live พิธีกรของพิธี คือ ชเว มิน-โฮ, มิจู และคิม อิล-จุง
เกณฑ์
เพลงและอัลบั้มทั้งหมดที่มีสิทธิ์ได้รับการเสนอชื่อจะต้องเผยแพร่ตั้งแต่เดือนมกราคมถึงธันวาคม 2022
ผู้ชนะและผู้ได้รับการเสนอชื่อ
รายชื่อผู้ชนะและผู้ได้รับการเสนอชื่อตามลำดับตัวอักษรภาษาอังกฤษ ผู้ชนะจะถูกระบุเป็นอันดับแรกและเน้นด้วยตัวหนา
หลายรางวัล
ศิลปินต่อไปนี้ได้รับรางวัลตั้งแต่สามรางวัลขึ้นไป
ผู้นำเสนอ
ประกาศรายชื่อผู้นำเสนอในวันที่ 9 มกราคม 2023
ดิสออนเนอด์
โดยตัวเกมเป็นแบบมุมมองบุคคลที่ 1 และยังยอมให้ผู้เล่นทำภารกิจต่างๆได้อย่างหลากหลายแนวทาง และยังเน้นการให้ตัวเลือกแก่ผู้เล่น ผู้เล่นสามารถทำภารกิจให้ลุล่วงไปได้หลายแนว ไม่ว่าจะโดยการเล่นแบบซ่อนเร้น แนวต่อสู้ หรือทั้งสอง การสำรวจแต่ละระดับจะเปิดเส้นทางใหม่และทางเลือกสำหรับการบรรลุเป้าหมายภารกิจและความเป็นไปได้ในการสำเร็จภารกิจ การจัดการศัตรู สามารถฆ่าศัตรูและเป้าหมายทุกคน หรือ การไม่ฆ่าศัตรูและเป้าหมายทุกคน โดยการเล่นแบบฆ่าหรือไม่ฆ่าศัตรูนี้ จะมีผลต่อเหตุการณ์ย่อยในภารกิจต่อๆไป โดยจะอยู่ในรูปของ ความโกลาหล (Chaos) ซึ่งก็จะส่งผลต่อเนื้อเรื่องตอนภารกิจสุดท้ายของเกมได้ โดยจะแบ่งออกเป็น 3 ตอนจบคือ ถ้าผู้เล่น เล่นแบบไม่ฆ่าใครหรืออาจจะมีฆ่าบ้างแล้วแต่ตัวเกมจะกำหนดโดยที่ระดับความโกลาหลยังอยู่ในระดับต่ำในทุกภารกิจหรือส่วนมาก ก็จะได้ตอนจบแบบดี (Good Ending) แต่ถ้าผู้เล่น เล่นแบบฆ่าทุกคนจนระดับความโกลาหลอยู่ในระดับสูงทุกภารกิจหรือส่วนมาก ก็จะได้ตอนจบแบบไม่ดีหรือเลวร้าย (Bad or Very bad Ending) ซึ่งเป็นความท้าทายที่อยู่ภายในเกมที่เกมอื่นๆมักไม่ค่อยมี
เกมเพลย์
เกมนี้เนื้อเรื่องจะเกิดขึ้นในเมือง Dunwall ซึ่งทางทีมงานจำลองมาจากเมือง London ของอังกฤษในสมัยก่อน ในเกม Dishonored เราจะได้รับบนเป็นนักฆ่าที่มีพลังพิเศษและแรงผลักดันในการทำงานด้วยความแค้น ซึ่งก่อนที่เราจะมาเป็นนักฆ่า เราเคยเป็นองครักษ์ประจำตัวของจักรพรรดินี แต่ถูกใส่ร้ายว่าเป็นคนที่ฆ่าเธอและถูกจับขังคุก ซึ่งหลังจากเราโดนจับ เราก็ได้รับพลังพิเศษมาและนำมาใช้เพื่อการแก้แค้นและล้างมลทินให้กับตัวเอง คอนเซ็ปของเกมนี้ก็เข้าใจได้ง่ายๆคือ "REVENGE SOLVES EVERYTHING" หรือภาษาไทยคือ แก้แค้นแก้ไขได้ทุกอย่าง โดยรูปแบบของเกมก็จะอยู่ในรูปของ ซ่อนเร้น-แอคชั่น ซึ่งตรงนี้ก็แล้วแต่ผู้เล่นว่าอยากจะเล่นในรูปแบบไหน โดยรูปแบบการทำภารกิจในเกมก็ไม่ได้ยุ่งยากมากนัก แต่ก็จะมีตัวเลือกในการจัดการกับเป้าหมายได้หลายอย่าง สุดแต่แน่แท้ว่าเราอยากจะจัดการอย่างไร โดยเรามาพร้อมกับพลังวิเศษที่ได้มากจากอัทไซเดอร์ ซึ่งจุดที่เราจะเริ่มได้พลังวิเศษตัวนี้มาก็ตั้งแต่ที่เราหลบหนีออกมาจากคุกได้สำเร็จ หลังจากนั้นเราก็จะได้รับภารกิจต่างๆให้ไปจัดการกับขุนนางที่เคยใส่ร้าย
เราและคอยไปช่วยเหลือเจ้าหญิงเอมิลี่ที่ถูกจับไปโดยขุนนางฝ่ายร้าย สำหรับเส้นทางในการไปยังจุดทำภารกิจก็จะมีหลายเส้นทาง ซึ่งก็จะมีอุปสรรคต่างๆมาคอยขวางกันเรา ไม่ว่าจะเป็นเหล่าทหาร ซึ่งมีอยู่ทุกที่ทุกทางในเมือง วีเปอร์ ซึ่งเป็นเหล่าผู้คนที่ติดเชื้อจากโรคระบาดภาคในเมือง และสัตว์ต่างๆที่คอยทำร้ายเรา โดยระหว่างทางก็จะมีสิ่งของให้เราเก็บ ตั้งแต่ของกินต่างๆ ไว้เพิ่มเลือด พวกอาวุธ กระสุน ระเบิด กับดักสปริงเรเซอร์ (Spring rezor) รีไวร์ดทูล (Rewire tool)  ไว้สำหรับลัดวงจรอุปกรณ์ไฟฟ้าต่างๆ ของมีค่าต่างๆ เช่น ลวดทองแดง ของประดับ ฯลฯ ไว้เพิ่มเงินสำหรับซื้อและอัพเกรดของและอาวุธ พิมพ์เขียว (blueprint) ไว้สำหรับอัพเกรดอาวุธและเครื่องแต่งกาย  Piero's Spiritual Remedy ไว้สำหรับเพิ่มมานา (แถบพลังสีฟ้าด้านซ้ายบนของเกม) Sokolov's Health Elixir ไว้สำหรับเพิ่มเลือด (แถบพลังสีแดงด้านซ้ายบนของเกม) รูน (Rune) เป็นสิ่งของที่ทำจากกระดูกวาฬ ซึ่งไว้สำหรับอัพเกรดพลังวิเศษต่างๆ และ โบนชาร์ม (Bone Charm) ซึ่งทำจากกระดูกวาฬเช่นเดียวกัน ไว้สำหรับเสริมความสามารถต่างๆ  โดยการจัดการศัตรูของเราในภารกิจหนึ่งๆก็จะมีผลกระทบต่อภารกิจต่อๆไปด้วย เช่น ถ้าฆ่าคนเยอะ ภารกิจต่อๆไปก็จะมีหนูและวีเปอร์มากขึ้น เป็นต้น และจนมาถึงตอนสุดท้าย ถ้าเราทำภารกิจส่วนใหญ่เป็นแบบ Non Lethal (ไม่ฆ่าคน) หรือฆ่าแต่ความโกลาหลยังอยู่ในระดับต่ำ ตอนจบก็จะเป็นแบบดี (Good Ending) แต่ถ้าฆ่าคนไว้มากมายจนความโกลาหลอยู่ในระดับสูง ตอนจบก็จะมีสองแบบ คือ แบบไม่ดี (Bad Eeding) ซึ่งเกิดจากเราช่วยเอมิลี่ได้ในภารกิจสุดท้าย (รูปแบบเกมเพลย์จะไปคนละแบบกับตอนจบแบบดี) และ แบบเลวร้าย (Very bad Ending) ซึ่งเกิดจากเราช่วยเอมิลี่ไม่ได้ในภารกิจสุดท้าย โดยสำหรับการซื้อของและอัพเกรด สามารถทำได้โดยไปที่ช็อปของ Piero ที่ที่พักของเรา
ความสามารถโดยธรรมชาติ
การต่อสู้ เป็นความสามารถพื้นฐานของโคร์โวที่มีไว้สำหรับต่อสู้กับศัตรู โดยอาวุธที่มีก็ได้แก่ ปืนพก (Postol)  หน้าไม้ (Crossbow) ดาบ  กับดักสปริงเรเซอร์ (Spring Rezor) ระเบิดธรรมดาและระเบิดหนาม (Granade and Sticky Granade)
ภาคเสริม
สำหรับภาคเสริมหรือ DLC ได้มีการปล่อยออกมาอยู่ 2 ตัวด้วยกัน คือ The Knife of Dunwall และ The Brigmore Witches โดยทั้งสองตัวนี้ตัวเอกในเรื่องเป็น Daud นักฆ่าที่ถูกจ้างโดยขุนนางชั้นสูงให้มาลอบสังหารราชินี โดยเมืองที่ไปก็จะแตกต่างจากภาคหลัก โดยการดำเนินเรื่องก็จะคู่ขนานกับภาคหลัก คือ เริ่มตั้งแต่ที่โคร์โวเริ่มติดคุกไปจนถึงตอนที่โคร์โวหลบหนีออกจากส่วนของเมืองที่ถูกปล่อยให้น้ำท่วม ซึ่งเป็นอยู่ของ Daud และที่แน่นอน ก็ย่อมมีตอนจบ 2 แบบเช่นเคย คือ ถ้าความโกลาหลสูง ตอนจบก็จะเป็นแบบไม่ดี คือ ตอนโคร์โวหลบหนีออกจากเมืองร้างโคร์โวก็จะฆ่าเด้าด์ แต่ถ้าความโกลาหลต่ำโคร์โวก็จะไว้ชีวิต โดยอาวุธและพลังวิเศษก็จะมีความแตกต่างจากภาคหลักอยู่พอสมควร
ดนตรีประกอบ
โดยดนตรีประกอบที่ใช้ในเกมและเพลงตอนจบเกมเป็นผลงานของ jon licht นักแต่งเพลงและนักดนตรีชาวอเมริกัน
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเจ
กลุ่ม เจ ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เจ ประกอบไปด้วยหกทีม: บอสเนียและเฮอร์เซโกวีนา, ไอซ์แลนด์, ลีชเทินชไตน์, ลักเซมเบิร์ก, โปรตุเกส และ สโลวาเกีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
คฤหาสน์เบรกเกอส์
คฤหาสน์เบรกเกอส์ (The Breakers) คือ คฤหาสน์ของตระกูลวันเดอร์บิลต์ ตั้งอยู่บนถนนโอเคอร์พอยต์ (Ochre Point Avenue) เมืองนิวพอร์ต รัฐโรดไอแลนด์ สหรัฐอเมริกา ริมฝั่งมหาสมุทรแอตแลนติก บ้านหลังนี้เป็นสิ่งสำคัญทางประวัติศาสตร์แห่งชาติ สาธารณสมบัติในเขตประวัติศาสตร์ถนนเบลลีวู (Bellevue Avenue Historic District) ซึ่งได้รับการดูแลและบริหารโดยสมาคมอนุรักษ์แห่งเทศมณฑลนิวพอร์ต (Preservation Society of Newport County) ปัจจุบันเปิดเป็นพิพิธภัณฑ์ โดยมีผู้เยี่ยมชม 3 แสนคนต่อปี นิตยสารฟอบส์ยกให้เป็นบ้านที่สวยที่สุดหลังหนึ่งในสหรัฐอเมริกา
คฤหาสน์เบรกเกอส์สร้างขึ้นเป็นบ้านพักร้อนของคอร์นีเลียส วันเดอร์บิลต์ที่สอง (Cornelius Vanderbilt II) ซึ่งเป็นหนึ่งในสมาชิกของครอบครัววันเดอร์บิลต์ที่ร่ำรวยของอเมริกา บ้านหลังนี้ได้รับการก่อสร้างในศิลปะเรอแนซ็องส์ ระหว่าง ค.ศ. 1893-1895 ด้วยมูลค่าการก่อสร้าง 12 ล้านดอลล่าร์ โดยสถาปนิกผู้มีชื่อเสียง ริชาร์ด มอร์ริส ฮันต์ (Richard Morris Hunt) ซึ่งได้รับแรงบันดาลใจจากพระราชวังในศตวรรษที่ 16 ในเมืองเจนัวและตูริน ประเทศอิตาลี บ้านสร้างด้วยหินปูนจากรัฐอินเดียนาและวัสดุที่ไม่ติดไฟพร้อมช่างฝีมือกว่า 2,500 คน และตกแต่งภายในโดยจูลส์ อัลลาร์ด และลูก ๆ ของเขา (Jules Allard) และอ็อกเดน คอดแมน จูเนียร์ (Ogden Codman Jr.) การก่อสร้างเสร็จสิ้นและครอบครัววันเดอร์บิลต์ได้เข้าอาศัย เมื่อเดือนสิงหาคม ค.ศ. 1895
คฤหาสน์ประกอบด้วยห้อง 70 ห้อง ครอบคลุม 138,000 ตารางฟุต ด้วยพื้นที่ 5 ชั้น ทางเข้าถนนโอเคอร์มีประตูทางเข้าเหล็กแกะสลักสูง 30 ฟุต (9.1 เมตร) ประตูทางเดินเท้าสร้างด้วยหินปูนสูง 12 ฟุต และรั้วเหล็กซึ่งเป็นเขตล้อมรอบคฤหาสน์ ยกเว้นบริเวณเขตที่ติดมหาสมุทร พื้นที่คฤหาสน์ประมาณ 13 เอเคอร์ บนริมหน้าผาชายฝั่งมหาสมุทรแอตแลนติก
ประวัติ
คฤหาสน์หลังก่อน ซึ่งเป็นเจ้าของโดยปิแอร์ โลริลลาร์ดที่สี่ (Pierre Lorillard IV) ถูกไฟไหม้ใน ค.ศ. 1892 และได้ขายบ้านต่อให้คอร์นีเลียส วันเดอร์บิลต์ที่สอง เขาจึงยืนยันว่าอาคารใหม่จะต้องสร้างด้วยวัสดุกันไฟ เช่น โครงสร้างของอาคารจะต้องเป็นโครงเหล็กและไม่มีส่วนประกอบของไม้ เขาเรียกร้องแม้แต่หม้อต้มน้ำให้ตั้งอยู่ห่างจากตัวบ้าน ภายในชั้นใต้ดินซึ่งอยู่ใต้สนามหญ้าด้านหน้า
นักออกแบบสร้างภายในด้วยการใช้หินอ่อนจากอิตาลีและแอฟริกา รวมถึงไม้หายากและโมเสกจากหลายประเทศทั่วโลก และวัสดุต่าง ๆ ทางสถาปัตยกรรม เช่น หิ้งบนเตาผิงห้องสมุด ซื้อจากปราสาท (Château) ในฝรั่งเศส ใน ค.ศ. 1895 หลังจากการสร้างคฤหาสน์เสร็จในปีนั้น เบรกเกอส์คือบ้านหลังใหญ่และมั่งคั่งที่สุดในเมืองนิวพอร์ต ซึงสะท้อนให้เห็นรสนิยมของความทะเยอทะยานของกลุ่มชนชั้นสูงในสังคมอเมริกัน
สถาปนิก
คฤหาสน์เบรกเกอส์ยังถือเป็นการแสดงออกอย่างสมบูรณ์ซึ่งสถาปัตยกรรมวิจิตรศิลป์ของริชาร์ด มอร์ริส ฮันต์ หนึ่งในสถาปนิกผู้มีอิทธิพลที่สุดในสหรัฐอเมริกา เดอะเบรกเกอส์ ซึ่งเป็นโครงการสุดท้ายของฮันต์ เป็นหนึ่งในไม่กี่ผลงานที่ยังอยู่รอดและไม่ถูกรื้อถอนในศตววรษที่ผ่าน ส่งผลให้คฤหาสน์หลังนี้มีคุณค่าในด้านความหายากและความยอดเยี่ยมทางสถาปัตยกรรม คฤหาสน์เบรกเกอส์ทำให้ฮันท์กลายเป็น "ผู้อาวุโสด้านสถาปัตยกรรมอเมริกัน" ตามที่บุคคลร่วมสมัยเดียวกับเขาเรียกขาน
พระพุทธฉาย
สถานที่ตั้ง
สถานที่ตั้ง พระพุทธฉาย ประดิษฐานติดอยู่ ณ วัดพระพุทธฉาย เงื้อมเขาพระพุทธฉาย อยู่ภายในมณฑปสองยอดบนไหล่ภูเขา อยู่ในเขตหมู่ที่ 1 ตำบลหนองปลาไหล อำเภอเมืองสระบุรี จังหวัดสระบุรี ทางเข้าวัดพระพุทธฉาย เป็นถนนแยกจากถนนพหลโยธิน ตรงกิโลเมตรที่ 102 (หมู่บ้านโคกหินแร่ ตำบลหนองยาว) เข้าไป 5 กิโลเมตร (ระยะทางตามถนนจากตัวเมืองสระบุรี ลงทางใต้ 6 กิโลเมตร แล้วเลี้ยวซ้ายเข้าไป 5 กิโลเมตร)
ประวัติ
ในสมัยพุทธกาล เมื่อพระพุทธเจ้าประทับอยู่ที่พระวิหารบุพพารามในนครสาวัตถี ได้ประทานอุปสมบท (บวช) พระบิณโฑละฯ ให้เป็นพระภิกษุในพระพุทธศาสนา แล้วได้มอบให้พระโมคคัลลานะ พาไปปฏิบัติสมณธรรมจนกว่าจะได้สำเร็จมรรคผล พระโมคคัลลานะได้นำพาไปปฏิบัติสมณธรรมในชมพูทวีป (อินเดีย) หลายแห่งก็ไม่สามารถบรรลุมรรคผล จึงได้มาปฏิบัติสมณธรรมในปัจจันตชนบทโดยกำหนดเอาประเทศสุวรรณภูมิ (ประเทศไทย) ณ ภูเขาฆาฏกะอันเป็นที่อาศัยของนายพรานฆาฏกะกับบริวาร จึงได้สำเร็จมรรคผลเป็นพระอริยบุคคลในพระพุทธศาสนา ในระหว่างที่มาปฏิบัติสมณธรรมอยู่ ณ สถานที่พระโมคคัลลานะ ได้ทราบพฤติกรรมของนายพรานฆาฏกะกับบริวารว่าเป็นผู้มีสันดาน หยาบช้า โหดร้าย ทารุณ มีอาชีพทางล่าสัตว์
ประวัติการค้นพบ
สันนิษฐานว่าพระพุทธฉายนี้ ถูกค้นพบในสมัยกรุงศรีอยุธยาเป็นราชธานี หลังจากพบรอยพระพุทธบาท ตรงกับรัชสมัยของพระเจ้าทรงธรรม (พ.ศ. 2163-2171) ซึ่งมีรับสั่งให้ค้นหารอยพระพุทธบาทตามภูเขาทุกแห่ง จึงพบพระพุทธฉาย ณ ภูเขาแห่งนี้ สมัยที่ค้นพบพระพุทธฉายได้สร้างพระมณฑปครอบพระบรมฉายาลักษณ์ไว้เป็นสถานที่เคารพสักการะของพุทธศาสนิกชน ตลอดจนพระมหากษัตริย์ในรัชกาลต่อมา และเชื้อพระวงศ์ชั้นสูง เป็นต้น
จากพงศวดารตำนานที่ปรากฏชัดว่า "สมเด็จพระเจ้าเสือพร้อมด้วยเชื้อพระวงศ์และข้าราชการบริพาร ได้เสด็จพระราชดำเนินมานมัสการพระพุทธฉาย แล้วเสด็จไปนมัสการพระพุทธบาท เป็นต้น  จนถึงกษัตริย์พระองค์สุดท้ายสมัยกรุงศรีอยุธยา สมเด็จพระเจ้าเอกทัศน์ พระองค์ได้เสด็จไปนมัสการพระพุทธฉายก่อนเสียกรุงศรีอยุธยา 3 ปี (พ.ศ. 2307) ดังปรากฏในพระราชพงศาวดารกรุงศรีอยุธยาฉบับพันจันทนมาศ (เจิม) หน้า 484 ได้กล่าวไว้ในบท "สมโภชพระพุทธฉาย" เกี่ยวกับพระพุทธฉายว่า  ในสมัยพระบาทสมเด็จพระที่นั่งสุริยามรินทร์ว่า "ครั้นเดือนอ้ายเสด็จขึ้นไปนมัสการพระพุทธฉาย แรมอยู่  3 วัน  ฯลฯ แล้วเสด็จกลับมาสมโภชพระพุทธบาท 7 วัน"
จากประวัติและพระราชพงศาวดารดังกล่าวมาแสดงให้เห็นว่า พระพุทธฉายได้เจริญมาสมัยหนึ่งแล้ว ปรากฏจากหลักฐานและวัตถุโบราณนานัปการ ที่ยังปรากฏเป็นหลักฐานจนถึงปัจจุบันนี้ เช่นมณฑปที่ประดิษฐานพระพุทธบาทจำลองบนยอดเขาลม วัดพระพุทธฉาย เป็นต้น  แต่เนื่องจากภัยทางสงคราม บ้านเมืองไม่สงบสุข มีการรบทัพจับศึก เกิดการระส่ำระสายเปลี่ยนแปลงแผ่นดินบ้านเมืองเดือดร้อน ดังปรากฏในประวัติศาสตร์ครั้งเสียกรุงศรีอยุธยาจนกว่าจะตั้งกรุงธนบุรี และกรุงเทพฯ ขึ้นเป็นเมืองหลวง พระพุทธฉายก็ได้ถูกทอดทิ้งมาเป็นเวลาช้านานจนชำรุดทรุดโทรมลง มณฑปเดิมซึ่งสร้างไว้ในสมัยกรุงศรีอยุธยา และศาสนสถานถาวรวัตถุต่างๆ ได้ขาดการดูแลเอาใจใส่และภัยธรรมชาติได้ทำลายเสียหายเป็นอย่างมาก
กาลเวลาได้ผ่านมาจนถึงสมัยกรุงรัตนโกสินทร์ ในรัชสมัยพระบาทสมเด็จพระนั่งเกล้าเจ้าอยู่หัว ได้มีการบูรณะฟื้นฟูพระพุทธฉายอีกครั้งหนึ่ง ตามศิลาจารึกที่ค้นพบเป็นหลักฐานว่า "พระพุทธศาสนาล่วงมาได้ 2374 ปีมะโรง นักษัตรจัตวาศก มีพระคุณเจ้าสมภาร 4 วัด คือพระปลัดวัดปากเพรียว 1 สมภารวัดบางระกำ 1 สมภารดวง วัดเกาะเลิ่ง 1 และสมภารวัดบางเดื่อ 1 สมภารทั้ง 4 พร้อมทั้งญาติโยมได้มีอุตสาหะพากันมาบูรณปฏิสังขรณ์พระพุทธฉาย เป็นเวลาถึง 7 ปี และในปีที่ 8 พระมหายิ้ม ได้มาร่วมกับสมภารทั้ง 4 พร้อมด้วยญาติโยม ได้บูรณปฏิสังขรณ์พระพุทธปฏิมากร ระเบียงมณฑป ลงลักปิดทอง บ้างจำลองลายสุวรรณอันบวร ปฏิสังขรณ์พระสถูปเจดีย์ สร้างหอระฆัง สร้างศาลา เป็นต้น ด้านยอดเขา ได้บูรณะพระมณฑปและลานพระโมคคัลลานะขุดสระบ่อน้ำ  บูรณะพระอุโบสถ และตบแต่งสถานที่เป็นเวลาอีก 3 ปี จนถึงปีฉลูจึงเสด็จตามความประสงค์ ได้จัดมหกรรมฉลององค์พระพุทธฉาย เมื่อปีเถาะ เบญจศก"
จากศิลาจารึกที่นำมาโดยสังเขปนี้ จะเห็นได้ว่าพระพุทธฉายได้รับการบูรณปฏิสังขรณ์มาในระยะหนึ่ง กาลเวลาล่วงเลยมาจนถึงรัชสมัยพระบาทสมเด็จพระจุลจอมเกล้าเจ้าอยู่หัว พระปิยมหาราช และสมเด็จพระพันวัสสาอัยยิกาเจ้า ได้เสด็จมาฟื้นฟูบูรณะพระพุทธฉายทรงสร้างมณฑปขึ้นใหม่เป็นมณฑปสองยอดแทนมณฑปเดิม และทรงบูรณปฏิสังขรณ์ถาวรวัตถุอื่นๆ มีเสนาสนะสงฆ์ เช่น ศาลา พระอุโบสถบนยอดเขาพระพุทธฉาย ปฏิสังขรณ์มณฑปครอบรอยพระบาทจำลองยอดเดี่ยว บนยอดภูเขาด้านตะวันออกพระอุโบสถบริเวณลานพระโมคคัลลานะ วัดพระพุทธฉาย ซึ่งยังเหลือเป็นอนุสรณ์อยู่ตราบเท่าทุกวันนี้ นอกจากนั้นพระองค์พร้อมด้วยพระราชวงศ์และข้าราชบริพาร ยังได้เสด็จไปนมัสการพระพุทธฉายอีกหลายครั้ง
ดังปรากฏในประวัติศาสตร์การประพาสต้นและจดหมายเหตุ การบำเพ็ญพระราชกุศลนับเนื่องเกี่ยวกับพระพุทธฉาย เกี่ยวกับพระอุปัชฌาย์รัน และพระอธิการรูปอื่นๆ อีกมาก ได้ทรงลงพระปรมาภิไธยย่อ จปร. ติดอยู่ ณ  เงื้อมผาด้านทิศตะวันตกของพระมณฑปพระพุทธฉาย  พร้อมด้วยนามาภิไธยพระบรมวงศานุวงศ์  ซึ่งปรากฏชัดจนถึงปัจจุบันนี้  ในรัชกาลต่อๆ มาก็ได้มีพระบรมวงศานุวงศ์ ได้เสด็จมาพระพุทธฉายเป็นประจำ จนถึงสมัยพระบาทสมเด็จพระเจ้าอยู่หัวองค์ปัจจุบัน  พร้อมด้วยสมเด็จพระนางเจ้าพระบรมราชินีนาถ  และพระเจ้าลูกเธอฯ ได้เสด็จมาทรงทอดผ้าพระกฐิน เมื่อวันที่  3 พฤศจิกายน  2516
พระพุทธฉายได้บูรณะซ่อมสร้างมาเป็นเวลาช้านาน ชำรุดทรุดโทรมลงเป็นอย่างมาก จนทางข้าราชการร่วมกับคณะสงฆ์เห็นว่าจะปล่อยทิ้งรกร้างไว้อีกต่อไปไม่ได้ ปูชนียสถานที่สำคัญจะถูกทำลายลง จึงได้ส่ง พระครูพุทธฉายภิบาล (นาค ปานรัตน์) มาเป็นเจ้าอาวาสเมื่อ พ.ศ. 2491 เพื่อบูรณะซ่อมสร้างสถานที่พระพุทธฉายให้เจริญต่อไป เจ้าอาวาสได้ซ่อมแซมใหญ่ โดยซ่อมที่มณฑปที่ชำรุดซึ่งสร้างไว้ในสมัยรัชกาลที่ 5 แห่งกรุงเทพฯ บนยอดภูเขาตามเดิม ส่วนมณฑปเก่าครอบพระบาทจำลองบนยอดเขายังคงไว้เป็นอนุสรณ์ ในลำดับต่อมาได้สร้างบันไดจากพื้นล่างด้านตะวันออกพระพุทธฉายขึ้นไปจนถึงยอดภูเขายาวประมาณ ๒๗๐ ขั้น เพื่อให้ความสะดวกแก่ประชาชน จะได้ขึ้นไปนมัสการพระพุทธรูปปางต่างๆ ข้างบนและภายในอุโบสถ  โดยบูชารอยพระพุทธบาทจำลองและชมวิวทิวทัศน์อันสวยสดงดงาม พร้อมด้วยบูชาสักการะพระรูปพระโมคคัลลานะ ที่ได้สร้างขึ้นมาเมื่อ พ.ศ. 2526 ประดิษฐานอยู่ ณ ลานพระโมคคัลลานะ ในวิหารพระปฏิมากรเป็นประหนึ่งสังเวชนียสถานอันจะเกิดเป็นกุศลผลบุญต่อไป
การแทรกแซงการเลือกตั้งสหรัฐของรัสเซีย พ.ศ. 2559
ประชาคมข่าวกรองสหรัฐยืนยันความมั่นใจว่า '''รัสเซียแทรกแซงการเลือกตั้งสหรัฐ พ.ศ. 2559''' ในจดหมายเดือนตุลาคมปีนั้น สำนักงานผู้อำนวยการข่าวกรองแห่งชาติ (DNI) ซึ่งเป็นตัวแทนของสำนักข่าวกรอง 17 สำนักและกระทรวงความมั่นคงแห่งมาตุภูมิ (DHS) แถลงร่วมกันว่ารัสเซียแฮ็ก (hack) คณะกรรมการเดโมแครตแห่งชาติ (DNC) และปล่อยเอกสารให้วิกิลีกส์  ประเทศรัสเซียระบุว่าตนไม่เกี่ยวข้อง ประธานาธิบดีบารัก โอบามาใช้สายโทรศัพท์แดง (red phone line) ติดต่อกับประธานาธิบดีวลาดีมีร์ ปูตินโดยตรงและย้ำความสำคัญของการโจมตีไซเบอร์ดังกล่าว สำนักข่าวกรองกล่าวว่าพวกตนมีความมั่นใจสูงว่าประเทศรัสเซียกระทำเพื่อให้ดอนัลด์ ทรัมป์ได้รับเลือกตั้ง  สารสนเทศหลังการเลือกตั้งนำสู่ "ความมั่นใจระดับสูง" ว่าปูตินสั่งการปฏิบัติการดังกล่าวด้วยตนเอง   ประเทศรัสเซียแย้งการมีส่วนเกี่ยวข้องของปูติน ผู้อำนวยการซีไอเอ จอห์น เบรนเนน ผู้อำนวยการเอฟบีไอ เจมส์ โคมีย์ (James Comey) และดีเอ็นไอ เจมส์ แคลปเพอร์ เห็นพ้องกันเรื่อง "ขอบเขต สภาพและเจตนา" ของการแทรกแซงของรัสเซียเพื่อสนับสนุนทรัมป์   บริษัทความมั่นคงไซเบอร์ ได้แก่ คราวด์สไตรก์ (CrowdStrike) ฟิเดลิสไซเบอร์ซีคัวริตี (Fidelis Cybersecurity) แมนเดียนท์ (Mandiant) ซีคัวร์เวิกส์ (SecureWorks) และเธรตคอนเนกต์ (ThreatConnect) แถลงว่ากลุ่มข่าวกรองรัสเซีย แฟนซีแบร์และโคซีแบร์ เป็นผู้ลงมือโจมตีไซเบอร์ดังกล่าว ประธานาธิบดีโอบามาสั่งให้จัดทำรายงานการแทรกแซงการเลือกตั้งของต่างชาติ  สมาชิกวุฒิสภาสหรัฐเรียกร้องการสอบสวนสองพรรค  ประธานาธิบดีทรัมป์ปฏิเสธรายงานดังกล่าว  และโจมตีราชการข่างกรองในแถลงการณ์ของคณะเปลี่ยนผ่าน  ผู้ก่อตั้งวิกิลีกส์ จูเลียน อาสซานจ์ กล่าวว่ารัสเซียไม่เกี่ยวข้องกับการเผยแพร่   หัวหน้าฝ่ายข้างมากวุฒิสภาพรรครีพับลิกัน มิทช์ แม็กคอนเนล แสดงความมั่นใจในสำนักข่าวกรองสหรัฐและสนับสนุนการสอบสวนสองพรรค  เช่นเดียวกับคณะกรรมาธิการข่าวกรองของวุฒิสภา ประธานาธิบดีโอบามาแถลงว่าสหรัฐจะตอบโต้รัสเซีย  ในวันที่ 29 ธันวาคม สหรัฐกำหนดการลงโทษที่กว้างขวางที่สุดต่อรัสเซียนับแต่สงครามเย็น
ฟุตซอลในเอเชียนอินดอร์-มาร์เชียลอาร์ตสเกมส์
ฟุตซอลในการแข่งขันเอเชียนอินดอร์-มาร์เชียลอาร์ตสเกมส์ ได้เริ่มแข่งตั้งแต่ ค.ศ. 2005
ภาษาบอสเนีย-โครเอเชีย-มอนเตเนโกร-เซอร์เบีย
ภาษาบอสเนีย-โครเอเชีย-มอนเตเนโกร-เซอร์เบีย (Bosnian-Croatian-Montenegrin-Serbian, BCMS), ภาษาบอสเนีย-โครเอเชีย-เซอร์เบีย (Bosnian-Croatian-Serbian, BCS), ภาษาเซิร์บ-โครแอต-บอสเนีย (Serbo-Croat-Bosnian, SCB), ภาษาเซอร์เบีย-โครเอเชีย (Serbo-Croatian), ภาษาโครเอเชีย-เซอร์เบีย (Croato-Serbian), ภาษาเซิร์บ-โครแอต (Serbo-Croat; srpskohrvatski, српскохрватски) หรือ ภาษาโครแอต-เซิร์บ (Croato-Serb; hrvatskosrpski, хрватскoсрпски) เป็นภาษาหนึ่งในกลุ่มสลาฟใต้และภาษาหลักของประเทศเซอร์เบีย, โครเอเชีย, บอสเนียและเฮอร์เซโกวีนา และมอนเตเนโกร เป็นภาษาพหุศูนย์ซึ่งมีวิธภาษามาตรฐานที่สามารถเข้าใจกันได้ สี่วิธภาษา
บรรดาภาษาย่อยในกลุ่มสลาฟใต้ในอดีตได้ก่อตัวเป็นแนวต่อเนื่องของภาษา ประวัติศาสตร์ที่ปั่นป่วนของภูมิภาคบอลข่าน (โดยเฉพาะอย่างยิ่งเนื่องจากการขยายตัวของจักรวรรดิออตโตมัน) ก่อให้เกิดความแตกต่างทางภาษาและศาสนา เนื่องจากการอพยพของประชากร ชทอคาเวียนจึงกลายเป็นภาษาย่อยที่แพร่หลายมากที่สุดในภาคตะวันตกของคาบสมุทรบอลข่าน โดยรุกเข้าไปทางทิศตะวันตกในพื้นที่ที่ก่อนหน้านี้ใช้ภาษาย่อยชาคาเวียนและไคคาเวียน (ซึ่งจะผสมกลมกลืนต่อไปเป็นภาษาสโลวีเนียในภาคตะวันตกเฉียงเหนือ) แม้ว่าชาวบอสนีแอก ชาวโครแอต และชาวเซิร์บจะมีความแตกต่างกันในด้านศาสนาและในอดีตมักเป็นส่วนหนึ่งของวงวัฒนธรรมที่แตกต่างกัน แต่ชนชาติเหล่านี้ส่วนใหญ่ก็อาศัยอยู่เคียงข้างกันภายใต้การปกครองจากมหาอำนาจภายนอก ในช่วงเวลานั้น ภาษาที่พวกเขาพูดได้รับการอ้างถึงด้วยชื่อที่หลากหลาย เช่น "ภาษาสลาฟ" ในภาพรวม หรือ "ภาษาเซอร์เบีย" "ภาษาโครเอเชีย" หรือ "ภาษาบอสเนีย" โดยเฉพาะเจาะจง และบางครั้งก็ถูกเรียกว่า "ภาษาอิลลิเรีย" ในเชิงคลาสสิก
กระบวนการสร้างมาตรฐานทางภาษาเซอร์เบีย-โครเอเชียเริ่มขึ้นตามข้อตกลงวรรณกรรมเวียนนาช่วงกลางคริสต์ศตวรรษที่ 19 โดยนักเขียนและนักปรัชญาชาวโครเอเชียและชาวเซอร์เบีย นับเป็นเวลาหลายทศวรรษก่อนที่รัฐยูโกสลาเวียจะได้รับการสถาปนา จากจุดเริ่มต้นแรกสุด มาตรฐานวรรณกรรมเซอร์เบียและวรรณกรรมโครเอเชียมีความแตกต่างกันเล็กน้อย แม้ว่ามาตรฐานทั้งสองจะมีพื้นฐานร่วมกันจากสำเนียงเฮอร์เซโกวีนาตะวันออกซึ่งเป็นสำเนียงย่อยของชทอคาเวียนก็ตาม ในคริสต์ศตวรรษที่ 20 ภาษาเซอร์เบีย-โครเอเชียเป็นภาษาราชการของราชอาณาจักรยูโกสลาเวีย (ในช่วงนั้นมีชื่อเรียกว่า "ภาษาเซิร์บ-โครแอต-สโลวีน") และต่อมาเป็นหนึ่งในภาษาราชการของสหพันธ์สาธารณรัฐสังคมนิยมยูโกสลาเวีย การล่มสลายของยูโกสลาเวียส่งผลกระทบไปยังเจตคติต่อภาษา ดังนั้นแนวคิดของสังคมที่มีต่อภาษานี้จึงแบ่งแยกออกตามพรมแดนของกลุ่มชาติพันธุ์และทางการเมือง ในทำนองเดียวกัน นับตั้งแต่การล่มสลายของยูโกสลาเวีย "ภาษาบอสเนีย" ก็ได้รับการกำหนดเป็นมาตรฐานทางการในบอสเนียและเฮอร์เซโกวีนา และยังมีการเคลื่อนไหวอย่างต่อเนื่องเพื่อสร้างมาตรฐานของ "ภาษามอนเตเนโกร" แยกต่างหาก ดังนั้น โดยทั่วไปแล้ว ภาษาเซอร์เบีย-โครเอเชียหรือภาษาบอสเนีย-โครเอเชีย-มอนเตเนโกร-เซอร์เบียจึงมีชื่อเรียกแตกต่างกันไป ตั้งแต่ภาษาเซอร์เบีย ภาษาโครเอเชีย ภาษาบอสเนีย ไปจนถึงภาษามอนเตเนโกรและภาษาบูเญฟซีในบางครั้ง
เช่นเดียวกับภาษาสลาฟใต้อื่น ๆ ภาษาบอสเนีย-โครเอเชีย-มอนเตเนโกร-เซอร์เบียมีระบบเสียงที่เรียบง่าย โดยมีเสียงสระห้าเสียงและเสียงพยัญชนะยี่สิบห้าเสียง ไวยากรณ์ของภาษามีวิวัฒนาการมาจากภาษาสลาฟร่วม โดยมีระบบการผันคำที่ซับซ้อนซึ่งยังคงรักษาการกทั้งเจ็ดในคำนาม คำสรรพนาม และคำคุณศัพท์ คำกริยาแสดงการณ์ไม่สมบูรณ์ (imperfective aspect) หรือการณ์สมบูรณ์ (perfective aspect) โดยมีระบบกาล (tense) ที่ซับซ้อนปานกลาง ภาษาบอสเนีย-โครเอเชีย-มอนเตเนโกร-เซอร์เบียยังเป็นภาษาละสรรพนามที่มีลำดับคำยืดหยุ่น แต่ใช้การเรียงลำดับประธาน–กริยา–กรรมเป็นค่าเริ่มต้น ภาษานี้สามารถเขียนด้วยอักษรซีริลลิกเซอร์เบียหรืออักษรละตินของกาย ทั้งสองระบบมีตัวอักษรสามสิบตัวที่เทียบกันได้แบบหนึ่งต่อหนึ่งและยังสอดคล้องกับหน่วยเสียงอย่างมากในทุกมาตรฐาน
วอลเลย์บอลหญิงทีมชาติไทย
วอลเลย์บอลหญิงทีมชาติไทย เป็นทีมวอลเลย์บอลหญิงของประเทศไทย เป็นทีมที่มีการพัฒนาการเล่นอย่างต่อเนื่อง เริ่มจากการเข้าร่วมการแข่งขันวอลเลย์บอลชิงแชมป์โลกได้เป็นครั้งแรกในประวัติศาสตร์ในปี ค.ศ. 1998 หลังจากนั้นในปี ค.ศ. 2002 จึงได้สิทธิ์เข้าร่วมการแข่งขันวอลเลย์บอลเวิลด์กรังด์ปรีซ์ในส่วนโควต้าทวีปเอเชียเป็นต้นมาจนถึงปัจจุบัน ยกเว้นปี ค.ศ. 2007 (ถอนทีมไปแข่งกีฬามหาวิทยาลัยโลกที่ไทยเป็นเจ้าภาพ) โดยสร้างผลงานได้ดีที่สุดในปี ค.ศ. 2012 ที่สามารถคว้าอันดับ 4 ของการแข่งขันมาครองได้สำเร็จ
ทีมวอลเลย์บอลหญิงของไทยได้พัฒนาการเล่นมาโดยตลอดจนก้าวขึ้นเป็นทีมระดับแนวหน้าของทวีปเอเชีย โดยคว้าอันดับ 3 การแข่งขันวอลเลย์บอลชิงแชมป์เอเชียได้ 2 ครั้ง ในปี ค.ศ. 2001 และ ค.ศ. 2007 ก่อนสร้างประวัติศาสตร์เมื่อสามารถเอาชนะทีมชาติจีน 3-1 เซต เป็นแชมป์ทวีปเอเชียเป็นครั้งแรกในการแข่งขันวอลเลย์บอลชิงแชมป์เอเชียในปี ค.ศ. 2009 ที่สนามเกวิ่นเงือ ประเทศเวียดนาม ทำให้ได้เป็นตัวแทนทวีปเอเชียไปแข่งขันวอลเลย์บอลเวิลด์แกรนด์แชมเปียนคัพในปี ค.ศ. 2009 จากนั้นในปี ค.ศ. 2012 สามารถสร้างประวัติศาสตร์หน้าใหม่ได้อีกครั้ง เมื่อสามารถคว้าแชมป์วอลเลย์บอลชิงแชมป์เอเชียนคัพมาครองเป็นครั้งแรกได้สำเร็จ หลังจากเอาชนะทีมชาติจีนได้อีกครั้ง 3-1 เซต ที่ประเทศคาซัคสถาน ต่อมาในปี ค.ศ. 2013 สร้างปรากฏการณ์ครั้งสำคัญ ในการแข่งขันวอลเลย์บอลชิงแชมป์เอเชีย ที่ประเทศไทย เมื่อสามารถคว้าแชมป์ในการแข่งขันรายการนี้ได้อีกครั้ง หลังเอาชนะทีมชาติญี่ปุ่น 3-0 เซตในรอบชิงชนะเลิศ นับเป็นการคว้าแชมป์เอเชียครั้งที่ 2 โดยเป็นการคว้าแชมป์ในประเทศไทยได้เป็นครั้งแรกอีกด้วย จากการคว้าแชมป์ทำให้ได้สิทธิ์ไปแข่งขันวอลเลย์บอลเวิลด์แกรนด์แชมป์เปี้ยนคัพที่ประเทศญี่ปุ่นอีกครั้ง ในฐานะแชมป์ของทวีปเอเชีย โดยสร้างผลงานคว้าอันดับ 5 มาครอง ต่อมาในปี 2014 วอลเลย์บอลหญิงทีมชาติไทยได้สร้างประวัติศาสตร์อีกครั้ง โดยการเอาชนะทีมชาติญี่ปุ่นได้ 3-0เซต ในรอบชิงอันดับที่สาม ในการแข่งขันเอเชียนเกมส์ 2014 ที่อินช็อน ประเทศเกาหลีใต้ ซึ่งเป็นเหรียญทองแดงประวัติศาสตร์ของทีมวอลเลย์บอลหญิงไทยอีกด้วย และในปี 2018 ทีมวอลเลย์บอลหญิงไทย ก็สร้างประวัติศาสตร์อีกครั้งในการผ่านเข้าชิงเหรียญทอง ในการแข่งขันเอเชียนเกมส์ 2018 ที่ ประเทศอินโดนีเซีย แม้สุดท้ายจะพ่ายแพ้ให้กับทีมชาติจีนแต่ก็เป็นเหรียญเงินครั้งแรกสำหรับกีฬาเอเชียนเกมส์
รายชื่อผู้เล่น
รายชื่อชุดวอลเลย์บอลหญิง ซี วี.ลีก 2023 สนามที่ 2
ประวัติการแข่งขัน
ชนะเลิศ  รองชนะเลิศ   อันดับ 3   อันดับ 4
โอลิมปิกฤดูร้อน
ไม่ผ่านการคัดเลือกตั้งแต่ โอลิมปิกฤดูร้อน 1964
ดมีตรี วอสโคบอยนีคอฟ
ดมีตรี วยาเชสลาโววิช วอสโคบอยนีคอฟ (Дмитрий Вячеславович Воскобойников; 6 มีนาคม ค.ศ. 1941 – 2 ธันวาคม ค.ศ. 2001) เป็นอดีตนักวอลเลย์บอลชาวรัสเซีย เขาได้เข้าร่วมการแข่งขันในกีฬาโอลิมปิกฤดูร้อน 1964
เดวิด นิเวน
เจมส์ เดวิด เกรแฮม นิเวน (James David Graham Niven) (1 มีนาคม ค.ศ. 1910 - 29 กรกฎาคม ค.ศ. 1983) หรือเดวิด นิเวน (David Niven) เป็นนักแสดง นักเขียนนิยายชาวอังกฤษ เป็นที่รู้จักในบทฟิเลียส์ ฟอกก์ ในภาพยนตร์ Around the World in 80 Days และบทเซอร์ ชาร์ล ลิตตัน หรือ "เดอแฟนทอม" ใน The Pink Panther
อ้างอิง
1910 1983
ตำบลสีสุก (อำเภอจักราช)
สีสุก เป็นตำบลหนึ่งในอำเภอจักราช จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีสุก
การปกครอง
ตำบลสีสุก แบ่งการปกครองออกเป็น 11 หมู่บ้าน คือ
รายชื่ออัลบั้มประจำตัวละครในลักกีสตาร์
ผลงานอัลบั้มคาแร็คเตอร์ทั้ง 13 อัลบั้มนั้นเป็นผลงานของ นักพากย์ ที่ให้เสียงกับตัวละครในอะนิเมะ เรื่อง ลัคกี้ สตาร์ ซึ่งไม่ใช่แต่เฉพาะตัวละครหลักเท่านั้นที่มีอัลบั้มคาแร็คเตอร์ แม้แต่ตัวประกอบก็ยังมีด้วย ซึ่งอัลบั้มทั้ง 12 ชุดนั้นประกอบไปด้วย ซีดีคาแร็คเตอร์ 4 แผ่นแรกวางจำหน่ายในวันที่ 5 กันยายน 2007 ซึ่งร้องโดยนักพากย์ตัวละครหลักทั้ง 4 คนในแต่ละแผ่น อายะ ฮิราโนะ เป็น โคนาตะ, คาโต้ เอมิริ เป็น คางามิ, ฟุคุฮาระ คาโอริ เป็น สึคาสะ และ เอนโด อายะ เป็น มิยูกิ ต่อมาได้มีซีดีคาแร็คเตอร์ออกตามมาอีก 4 แผ่นในวันที่ 26 กันยายน 2007 ซึ่งร้องโดยนักพากย์ตัวละครรองอีก 4 คนในแต่ละตัวละคร ฮาเซงาวะ ชิซุกะ เป็น ยูทากะ, จิฮาระ มิโนริ เป็น มินามิ, ชิมิซึ คาโอริ เป็น ฮิโยริ และ ซาซากิ โนโซมิ เป็น แพทริเซีย สำหรับซีดีคาแร็คเตอร์อีกสองแผ่นนั้นได้วางจำหน่ายในวันที่ 24 ตุลาคม 2007 แผ่นหนึ่งจะเป็น ดูเอท ของนักพากย์สองคนคือ มิซุฮาระ คาโอรุ เป็น คุซาคาเบะ มิซาโอะ และ ไอซาวะ ไม เป็น มิเนะงิชิ อายาโนะ และอีกแผ่นหนึ่งจะเป็น ทริโอ ของ อายะ ฮิราโนะ, ฮาเซงาวะ ชิซุกะ และ จิฮาระ มิโนริ เป็น โคนาตะ, ยูทากะ และ มินามิ นอกจากนั้นยังมีซีดีคาแร็คเตอร์ดูเอทอีก 2 แผ่นวางจำหน่ายในวันที่ 21 พฤศจิกายน 2007 ซึ่งแผ่นแรกเป็นของ ฮิโรคาซุ ฮิระมัตสึ เป็น อิซึมิ โซจิโร่ และ สุมิ ชิมาโมโตะ เป็น อิซึมิ คานาตะ และอีกแผ่นจะเป็นของ นิชิฮาระ ซาโอริ เป็น นารุมิ ยุย และ มาเอดะ โคโนมิ เป็น คุโรอิ นานาโกะ ส่วนซิงเกิลสุดท้ายเป็นซิงเกิลเดี่ยวของ คุซาคาเบะ มิซาโอะ ร้องโดย มิซุฮาระ คาโอรุ
อิซึมิ โคนาตะ
ลัคกี้ สตาร์ คาแร็คเตอร์ ซอง ฟีเจอร์ริง โคนาตะ Vol. 001 เป็นอัลบั้มแรกในชุดของอัลบั้มเพลงคาแร็คเตอร์ ซึ่งวางจำหน่ายในวันที่ 5 กันยายน 2007 ซึ่งคำว่า 'dondake' (ดอนดาเคะ) ในชื่อเพลง "Dondake Fanfare" (ดอนดาเคะ ฟันฟาเระ) นั้นเป็นคำสแลงที่แต่เดิมใช้กันในกลุ่ม สังคมผู้รักร่วมเพศ ซึ่งไม่มีความหมายอย่างตรงตัว แต่มักจะถูกใช้เมื่ออุทานในยามตกใจ ซึ่งความหมายของมันคงไม่ต่างไปจากอุทานคำว่า "นี่มัน?!..." เป็นอย่างแน่แท้
ฮิอิรากิ คางามิ
ลัคกี้ สตาร์ คาแร็คเตอร์ ซอง ฟีเจอร์ริง คางามิ Vol. 002 เป็นอัลบั้มที่ 2 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 5 กันยายน 2007
ฮิอิรากิ สึคาสะ
ลัคกี้ สตาร์ คาแร็คเตอร์ ซอง ฟีเจอร์ริง สึคาสะ Vol. 003 เป็นอัลบั้มที่ 3 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 5 กันยายน 2007
ทาคาระ มิยูกิ
ลัคกี้ สตาร์ คาแร็คเตอร์ ซอง ฟีเจอร์ริง มิยูกิ Vol. 004 เป็นอัลบั้มที่ 4 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 5 กันยายน 2007
โคบายาคาว่า ยูทากะ
ลัคกี้ สตาร์ คาแร็คเตอร์ ซอง ฟีเจอร์ริง ยูทากะ Vol. 005 เป็นอัลบั้มที่ 5 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 26 กันยายน 2007.
อิวาซากิ มินามิ
ลัคกี้ สตาร์ คาแร็คเตอร์ ซอง ฟีเจอร์ริง มินามิ Vol. 006 เป็นอัลบั้มที่ 6 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 26 กันยายน 2007.
คุซาคาเบะ มิซาโอะ และ มิเนกิชิ อายาโนะ
ลัคกี้ สตาร์ คาแร็คเตอร์ ซอง Vol. 009 ไฮเคอิ คัมบิเนชัน เป็นอัลบั้มที่ 9 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 31 ตุลาคม 2007.
โคนาตะ, ยูทากะ, และ มินามิ
ลัคกี้ สตาร์ คาแร็คเตอร์ ซอง Vol. 010 มุเนะ เพททัน เกิร์ลส เป็นอัลบั้มที่ 9 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 31 ตุลาคม 2007 ซึ่งชื่ออัลบั้มมีความหมายว่า เหล่าสาวหน้าอกแบน และในซีดียังมีเพลงที่ชื่อว่า "มินนะ เดะ 5จิ พิตตัน" (มินนะ เดะ โคะจิ พิตตัน) ซึ่งได้ถูกใช้เป็นเพลงประกอบเกม โมจิพิตตัน อีกด้วย
อิซึมิ คานาตะและโซจิโร่
ลัคกี้ สตาร์ คาแร็คเตอร์ ซอง ฟีเจอร์ริง อิซึมิ คานาตะ แอนด์ โซจิโร่ Vol. 011 เป็นอัลบั้มที่ 11 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 21 พฤศจิกายน 2007
นารุมิ ยุย และ คุโรอิ นานาโกะ
ลัคกี้ สตาร์ คาแร็คเตอร์ ซอง ฟีเจอร์ริง นารุมิ ยุย แอนด์ คุโรอิ นานาโกะ Vol. 012 เป็นอัลบั้มที่ 12 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 21 พฤศจิกายน 2007
คุซาคาเบะ มิซาโอะ
ลัคกี้ สตาร์ คาแร็คเตอร์ ซอง Vol. 013 คุซาคาเบะ มิซาโอะ เป็นอัลบั้มที่ 13 ของชุดอัลบั้มเพลงคาแร็คเตอร์ ซึ่งวางจำหน่ายในวันที่ 26 มีนาคม 2008
อ้างอิง
List of Lucky Star albums
บุหงาเซิง
บุหงาเซิง  เป็นพืชใน วงศ์ Annonaceae เป็นไม่พุ่มรอเลื้อย ใบเดี่ยว ด้านล่างของใบมีนวลจับอยู่ ดอกเดี่ยว มีกลีบ 6 กลีบ เรียงสองชั้น กลีบชั้นในประกบเป็นทรงสามเหลี่ยมแหลม กลิ่นหอมแรง ผลกลุ่ม มีผลย่อย 8-12 ผล ออกดอกช่วงมกราคม – สิงหาคม พบครั้งแรกที่จังหวัดเชียงใหม่ โดยหมอคาร์เมื่อเดือนมีนาคม พ.ศ. 2458 ใช้เป็นไม้ประดับ
งบประมาณแผ่นดินของไทย พ.ศ. 2565
'''งบประมาณแผ่นดินของไทยสำหรับปีงบประมาณ พ.ศ. 2565''' ซึ่งกินเวลาตั้งแต่วันที่ 1 ตุลาคม พ.ศ. 2565 ถึง 30 กันยายน พ.ศ. 2566 เป็นงบประมาณแผ่นดินชุดที่ 3 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 31 พฤษภาคม 2564
คณะรัฐมนตรีเสนองบประมาณเป็นวงเงิน 3.1 ล้านล้านบาท ลดลงจากปีที่แล้ว 1.85 แสนล้านบาท ขาดดุล 7 แสนล้านบาท (ร้อยละ 4.0 ของจีดีพี)
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (571,047 ล้านบาท), กระทรวงศึกษาธิการ (332,398 ล้านบาท), กระทรวงมหาดไทย (316,527 ล้านบาท), กระทรวงการคลัง (273,941 ล้านบาท) และกระทรวงกลาโหม (203,282 ล้านบาท)
การอภิปราย
สมาชิกสภาผู้แทนราษฎร (ส.ส.) พรรคฝ่ายค้านและพรรคภูมิใจไทยวิจารณ์การตัดงบประมาณของกระทรวงสาธารณสุข ท่ามกลางสถานการณ์การระบาดทั่วของโควิด-19 ในประเทศไทย โดยมีการยกตัวอย่างหน่วยงานที่ถูกลดงบประมาณระหว่างร้อยละ 1.3 - 11.8 ด้าน ส.ส. พรรคก้าวไกลวิจารณ์ว่าแม้กระทรวงกลาโหมตัดงบโดยรวมลง แต่กลับมีงบจัดซื้ออาวุธเพิ่มขึ้นกว่าปีที่แล้ว 2,678 ล้านบาท นอกจากนี้ ส.ส. พรรคก้าวไกลยังพบว่ามีการจัดสรรงบประมาณที่เกี่ยวข้องกับสถาบันพระมหากษัตริย์ 33,712 ล้านบาท และเสนอให้มีการตรวจสอบงบส่วนนี้เพิ่มขึ้น เพราะที่ผ่านมามีผู้แอบอ้างเบิกงบทำให้เสื่อมเสียพระเกียรติ
เอปามีโนนดัส
เอปามีโนนดัส (กรีกโบราณ: Ἐπαμεινώνδας) เป็นขุนพลชาวกรีกจากนครธีบส์และเป็นรัฐบุรุษของศตวรรษที่ 4 ก่อนคริสตกาล เขาผู้พลิกโฉมของนครธีบส์ของกรีกโบราณ เขานำพาแว่นแคว้นกรีกให้รอดพ้นจากการตกอยู่ใต้อำนาจของสปาร์ตา เขาสามารถทำลายอำนาจทางของสปาร์ตาในยุทธการที่เลฟก์ตราในปี 371 ก่อนคริสตกาล และสามารถปลดปล่อยทาสเชื้อชาติกรีกจำนวนมากที่ตกเป็นทาสของสปาร์ตามายาวนานกว่า 230 ปี เอปามีโนนดัสเปลี่ยนแผนที่ทางการเมืองของกรีกจากหน้ามือเป็นหลังมือ เขาหันหลังให้มิตรเก่าและแสวงหามิตรใหม่ และควบคุมการก่อร่างสร้างเมืองทั้งหมด
นอกจากนี้ เขายังเป็นผู้คิดค้นและประยุกต์ยุทธวิธีในสนามรบหลายอย่าง ที่มีชื่อเสียงที่สุดคือการจัดทัพแบบแทยงมุม จัดกองที่เก่งสุดไว้หน้าสุด และลดหลั่นตามความเก่งลงไป ซึ่งทำให้สามารถเอาชนะทัพสปาร์ตาที่มีจำนวนมากกว่าได้ ยามที่เขาเสียชีวิต สปาร์ตาอยู่ในภาวะอ่อนแอมาก อย่างไรก็ตาม ความเปลี่ยนแปลงที่เขานำมาสู่ระบอบการปกครองของกรีกกลับไม่ยืนยาวนักหลังเขาเสียชีวิต นครธีบส์อันเกรียงไกรถูกทำลายล้างจนสิ้นซากโดยอเล็กซานเดอร์มหาราชในเวลา 27 ปีหลังเขาเสียชีวิต
แมชชีนชอปเรเคิดส์
ศิลปินในสังกัด
ศิลปินส่วนหนึ่งที่อยู่ในสังกัดแมชชีนชอปเรเคิดดิงส์:
ศิลปินก่อนหน้าที่เซ็นสัญญากับค่ายเพลง:
การหยุดชะงัก
ไมค์ ชิโนะดะ ได้กล่าวในบล็อกของเขาว่า ในเดือนมกราคม พ.ศ. 2552 แมชชีนชอปเรเคิดดิงส์จะอยู่ในช่วงหยุดชะงัก เนื่องจากความขัดแย้งระหว่างค่ายเพลงกับบริษัทแม่ วอร์เนอร์บราเธอร์สเรเคิดส์ โดยในวันที่ 23 พฤษภาคม พ.ศ. 2553 ไมค์ได้กล่าวว่าอาจจะเป็นไปได้ที่จะมีการออกจำหน่ายผลงานใหม่ และกำลังมองหาศิลปินในประเทศสหราชอาณาจักร
10 พฤษภาคม
วันที่ 10 พฤษภาคม เป็นวันที่ 130 ของปี (วันที่ 131 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 235 วันในปีนั้น
อานนท์ ว่องวานิช
อานนท์ ว่องวานิช (เกิด 15 ธันวาคม พ.ศ. 2531) เป็นนักกอล์ฟมืออาชีพ อานนท์ เกิดที่รัฐฮาวาย ประเทศสหรัฐอเมริกา แต่โตที่ประเทศไทย ในการเล่นกอล์ฟเขาได้ย้ายไปอยู่ที่ฟลอริดาตอนอายุ 12 ปี เขาได้ศึกษาที่มหาวิทยาลัยฟลอริดา โดยชนะไปสามครั้ง อานนท์เป็นนักกอล์ฟมืออาชีพตั้งแต่ปี 2554 และเริ่มเล่นในการแข่งขันกอล์ฟเอเชียนทัวร์ เขาสามารถชนะการแข่งขันกอล์ฟชิงถ้วยพระราชทานคิงส์คัพใน พ.ศ. 2555
เออแฌน เดอ โบอาร์แน
เออแฌน โรแซ เดอ โบอาร์แน (Eugène Rose de Beauharnais) เป็นบุตรชายคนเดียวของนายพลอาแล็กซ็องดร์ เดอ โบอาร์แน กับ นางโฌเซฟีน ตาเช เดอ ลา ปาเฌอรี ภรรยาคนแรกของนโปเลียน โบนาปาร์ต เป็นบุตรบุญธรรมของจักรพรรดินโปเลียนที่ 1 เเห่งฝรั่งเศส
เขาเกิดในปารีสและเป็นบุตรบุญธรรมของนโปเลียน โบนาปาร์ต (แต่ไม่เป็นอยู่ในสายสืบราชสันตติวงศ์) บิดาแท้ๆของเขาเป็นนายพลและถูกประหารชีวิตไปในการปฏิวัติฝรั่งเศสช่วงสมัยแห่งความน่าสะพรึงกลัว ในช่วงที่นโปเลียนเรืองอำนาจ เขาเป็นผู้บัญชาการกองทหารของอิตาลี และเป็นอุปราชแห่งอิตาลี
แหล่งข้อมูลอื่น
17811824
เดบบี เรย์โนลส์
เดบบี เรย์โนลส์ (Debbie Reynolds) ชื่อเกิด แมรี ฟรานเซส เรย์โนลส์ (Mary Frances Reynolds ; 1 เมษายน ค.ศ. 1932 – 28 ธันวาคม ค.ศ. 2016) เป็นนักแสดง นักร้อง นักธุรกิจ นักประวัติศาสตร์ภาพยนตร์ และนักมนุษยธรรมชาวอเมริกัน เธอแจ้งเกิดกับบท เฮเลน เคน ในภาพยนตร์ปี ค.ศ. 1950 เรื่อง Three Little Words ซึ่งเธอได้รับการเสนอชื่อเข้าชิงรางวัลลูกโลกทองคำ สาขานักแสดงหน้าใหม่ยอดเยี่ยม อย่างไรก็ตามบทนำแรกของเธอคือบท เคที เซลเดน จากเรื่อง Singin' in the Rain ในปี ค.ศ. 1952 ขณะที่เธออายุ 19 ปี ผลงานอื่นที่ประสบความสำเร็จเช่น The Affairs of Dobie Gillis (1953), Susan Slept Here (1954), Bundle of Joy (เสนอชื่อชิงลูกโลกทองคำ 1956), The Catered Affair (ชนะนักแสดงสมทบรางวัลสมาคมนักวิจารณ์อเมริกา 1956 ), และ Tammy and the Bachelor (1957) ที่เธอได้ร้องเพลง "Tammy" ที่ขึ้นอันดับ 1 บนชาร์ตบิลบอร์ด ในปี ค.ศ. 1959 เธอออกอัลบั้มป็อปที่ชื่อ Debbie เธอแสดงในเรื่อง How the West Was Won (1963) และ The Unsinkable Molly Brown (1964), ผลงานภาพยนตร์อัตชีวประวัติของ มอลลี บราวน์ ซึ่งจากเรื่องนี้ทำให้เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยม ผลงานภาพยนตร์อื่นของเธอได้แก่ The Singing Nun (1966), Divorce American Style (1967), What's the Matter with Helen? (1971), Mother (เสนอชื่อลูกโลกทองคำ 1996) และ In & Out (1997) เรย์โนลส์ยังเป็นนักแสดงคาบาเรต์ ในปี ค.ศ. 1979 เธอก่อตั้งเดบบีเรย์โนลส์แดนซ์สตูดิโอในนอร์ทฮอลลีวูด ซึ่งยังคงเปิดอยู่ในทุกวันนี้
วันที่ 28 ธันวาคม ค.ศ. 2016 เสียชีวิตด้วยอาการเส้นเลือดในสมองแตก หลังจากที่ลูกสาวของเธอ แคร์รี ฟิชเชอร์เสียชีวิตก่อนหน้านั้น 1 วัน
อ้างอิง
19322016
โรแลนโด กีรองโก
โรแลนโด กีรองโก (Rolando Gerongco) นักมวยสากลชาวฟิลิปปินส์ เกิดเมื่อ 8 มีนาคม พ.ศ. 2527 ที่เมืองเซบู ประเทศฟิลิปปินส์ สถิติการชก 42 ครั้ง ชนะ 16 (น็อค 7) แพ้ 25
ประวัติ
กีรองโกขึ้นชกมวยสากลครั้งแรกเมื่อ 7 กรกฎาคม พ.ศ. 2543 ชนะน็อค เรนันโต โนเบิลฟรานซา ยก 2 จากนั้น ขึ้นชกชนะเป็นส่วนใหญ่ เคยชกชนะคะแนน แดเนียล ดิโอลัน และเสมอกับอีริค บาร์เซโลนา กีรองโกได้ชิงแชมป์ ABCO รุ่นแบนตัมเวทที่ว่างเมื่อ 8 กรกฎาคม พ.ศ. 2546 แพ้น็อค แสงหิรัญ ลูกบ้านใหญ่ ยก 3 และได้ขึ้นชิงแชมป์ ABCO รุ่นเฟเธอร์เวทที่ว่างอีกเมื่อ 9 กรกฎาคม พ.ศ. 2547 แพ้คะแนน ชลธาร อ.อุกฤษณ์ ไม่ได้แชมป์ หลังจากนั้น กีรองโกขึ้นชกที่ฟิลิปปินส์อีกแค่ครั้งเดียวก็เดินทางไปชกมวยที่ออสเตรเลียระหว่าง พ.ศ. 2547 – 2550 ซึ่งกีรองโกชกแพ้รวด มีชนะครั้งเดียวใน พ.ศ. 2549 ชนะน็อค แมทธิว พอลเลย์ ยก 5 และได้ชิงแชมป์สหพันธ์มวยโลก เอเชียรุ่นซูเปอร์เฟเธอร์เวทเมื่อ 4 กุมภาพันธ์ พ.ศ. 2548 แพ้น็อค ดาเนียล ฮอสกินส์ ยก 10 หลังจากที่ชกแพ้น็อค ลานซ์ คอสเทโล ยก 1 เมื่อ 27 มิถุนายน พ.ศ. 2550 กีรองโกก็แขวนนวมไป
วัดนางสาว
วัดนางสาว เป็นวัดราษฎร์สังกัดมหานิกาย ตั้งอยู่ริมแม่น้ำท่าจีน ในหมู่ที่ 7 บ้านตลาดท้องคุ้ง ตำบลท่าไม้ อำเภอกระทุ่มแบน จังหวัดสมุทรสาคร มีโบราณปูชนียสถานที่สำคัญ ได้แก่ โบสถ์มหาอุด (มีประตูเดียวและไม่มีหน้าต่าง) ในประเทศไทยอาจมีอุโบสถมหาอุดเหลืออยู่เพียง 3–4 แห่งเท่านั้น เป็นโบสถ์เก่าสมัยอยุธยาตอนปลายทรงเรือสำเภาซึ่งปัจจุบันมีการซ่อมแซมปรับปรุงใหม่, อุทยานมัจฉาริมแม่น้ำท่าจีน, มณฑปหลวงพ่อดำ, มณฑปหลวงพ่อวัดป่าเลไลยก์, คุ้มนางพญา ซึ่งเป็นอาคารทรงไทย ภายในจัดแสดงเครื่องมือเครื่องใช้ในสมัยอดีต ผู้คนมักมากราบไหว้หลวงพ่อมหาอุตม์
ประวัติ
จากตำนาน ในสมัยอยุธยาตอนปลายได้เกิดสงครามระหว่างกรุงศรีอยุธยากับพม่า กองทัพพม่าได้รุกรานมาจนถึงบ้านบางท่าไม้ในเขตอำเภอกระทุ่มแบน ฝ่ายชายต้องออกไปรบ เหลือแต่สตรี เด็ก และคนชรา จึงได้อพยพจนได้ซ่อนตัวที่วัดร้างแห่งหนึ่ง มีพี่น้องสองสาวคู่หนึ่งได้อธิษฐานกับพระประธานว่า หากรอดมาได้จะทำการบูรณะวัดแห่งนี้ จนสงครามสงบ ทั้งสองคนจึงกลับมาบูรณะวัด โดยพี่สาวได้สร้างวัดใหม่ ชื่อว่า วัดกกเตย (ปัจจุบันไม่มีวัดนี้) ส่วนน้องสาวได้กลับมาบูรณะวัดแห่งนี้ ใช้ชื่อว่า วัดพรหมจารีย์ราม ซึ่งต่อมาเปลี่ยนชื่อมาเป็น วัดน้องสาว และได้เพี้ยนมาเป็น วัดนางสาว ในชื่อปัจจุบัน
อาคารเสนาสนะ
พระอุโบสถเป็นอาคารก่ออิฐถือปูนขนาดเล็กรูปสี่เหลี่ยมผืนผ้า หลังคาเครื่องไม้ทรงจั่วมุงกระเบื้องดินเผา มีพาไลด้านหน้ายื่นมา 1 ห้อง เสาปูนสี่เหลี่ยมรองรับโครงหลังคาจำนวน 4 ต้น ช่อฟ้าใบระกาปูนปั้นประดับกระจก มีประตูบานเดียว ไม่มีหน้าต่าง มีการสร้างจิตรกรรมฝาผนังภายในเต็มไปทั้งผืน เจดีย์ก่ออิฐถือปูน ย่อมุมไม้สิบสองทรงระฆัง องค์ระฆังมีการตกแต่งด้วยลวดลายดอกไม้และพวงอุบะ ส่วนยอดเป็นบัวคลุ่มเถาและปลียอด
จาง จั้วหลิน
จาง จั้วหลิน (19 มีนาคม ค.ศ. 1875 - 4 มิถุนายน ค.ศ. 1928) เป็นทหารชาวจีนผู้มีอิทธิพลและขุนศึกในช่วงสมัยขุนศึกในประเทศจีน ขุนศึกแห่งแมนจูเรีย ตั้งแต่ปี ค.ศ. 1916 ถึง 1928 และเผด็จการของรัฐบาลจีนในปี ค.ศ. 1927 และ 1928 เขาได้ลุกขึ้นจากการปล้นเพื่ออำนาจและอิทธิพล มีเพียงที่จะถูกขัดขวางโดยความทะเยอทะยานที่มากเกินไปของเขาเองและอดีตผู้หนุนหลังของเขาคือ กองทัพคันโตของญี่ปุ่น
การหนุนหลังโดยญี่ปุ่น จางได้ประสบความสำเร็จในการสร้างอิทธิพลทางการเมืองในสาธารณรัฐจีนในช่วงต้นปี ค.ศ. 1920 การเข้ารุกจีนตอนใต้(China proper) ในเดือนตุลาคม ค.ศ. 1924 ในสงคราม จื๋อลี่-เฟิ่งเทียน ครั้งที่สอง เขาได้เข้าควบคุมเป่ย์จิง(ปักกิ่ง) รวมทั้งรัฐบาลที่ได้เป็นที่ยอมรับในระดับสากล, ในเดือนเมษายน ค.ศ. 1926 เขาได้แต่งตั้งตัวเองเป็นจอมพลสูงสุดแห่งสาธารณรัฐจีนในเดือนมิถุนายน ค.ศ. 1927 เป็นการแสดงให้เห็นถึงความสำเร็จอย่างสูงของเขา แต่ผลที่ตามมากลับพ่ายแพ้อย่างรวดเร็ว: เศรษฐกิจของแมนจูเรีย พื้นฐานอำนาจของจางถูกโค่นล้มโดยนโยบายของเขาเอง และล่มสลายในช่วงฤดูหนาว ปี ค.ศ. 1927 เขาได้ประสบความปราชัยโดยกองทัพปฏิวัติแห่งชาติจีนของพรรคชาตินิยมจีนภายใต้การนำโดยจอมทัพ เจียง ไคเชก ในเดือนพฤษภาคม ค.ศ. 1928 ได้ละทิ้งเป่ย์จิงในต้นเดือนมิถุนายน เพื่อกลับไปยังที่แมนจูเรีย เขาได้ถูกสังหารโดยการวางระเบิด เจ้าหน้าที่ทหารแห่งกองทัพคันโตที่โกรธเคือง เมื่อ 4 มิถุนายน ค.ศ. 1928; ยุคสมัยอันระยะสั้นๆของเขาที่เขาสร้างขึ้นเป็นอันสิ้นสุดของขุนศึกจีนในเดือนธันวาคม
บิ๊กบอสแมน
'''เรย์มอนด์ "เรย์" ดับเบิลยู. เทรเลอร์ จูเนียร์ (Raymond "Ray" W. Traylor, Jr.) (2 พฤษภาคม ค.ศ. 1963 – 22 กันยายน ค.ศ. 2004) เป็นนักมวยปล้ำอาชีพชาวอเมริกัน เขาเป็นที่รู้จักในการทำงานกับ เวิลด์เรสต์ลิงเฟเดเรชัน (WWF) ภายใต้ชื่อบนสังเวียนว่า (เดอะ) บิ๊กบอสแมน ((The) Big Boss Man) เช่นเดียวกับการปรากฏตัวของเขากับสมาคม เวิลด์แชมเปี้ยนชิพเรสต์ลิง (WCW) ในนาม เดอะบอส, การ์เดียน แองเจิล (The Boss, Guardian Angel) และ บิ๊ก บับบา โรเจอส์''' (Big Bubba Rogers) ระหว่างการปรากฏตัวของเขากับ WWF, บิ๊กบอสแมนเคยเป็นทั้งแชมป์ WWF World Tag Team Championship 1 สมัย และแชมป์ WWF Hardcore Championship 4สมัย วันที่ 7 มีนาคม 2016 เขาได้รับการบรรจุชื่อเข้าสู่ หอเกียรติยศดับเบิลยูดับเบิลยูอี ประจำปี 2016
จังหวัดอักซารัย
อักซารัย (Aksaray) เป็นจังหวัดทางตอนกลางของประเทศตุรกี มีอาณาเขตติดต่อกับจังหวัดอังการาทางทิศตะวันตกเฉียงเหนือ ติดต่อกับจังหวัดคือร์เชฮีร์ทางทิศเหนือ ติดต่อกับจังหวัดเนฟเชฮีร์ทางทิศตะวันออก ติดต่อกับจังหวัดนีแดทางตะวันออกเฉียงใต้ และติดต่อกับจังหวัดคอนยาทางทิศใต้และทิศตะวันตก มีพื้นที่ทั้งหมด 7,626 ตารางกิโลเมตร และมีเมืองหลักคืออักซารัย
มูลนิธิยูไนเต็ดวันฮาร์ต
มูลนิธิยูไนเต็ดวันฮาร์ต (United OneHeart Foundation) เป็นองค์การวิจัยและพัฒนาที่ไม่แสวงหาผลกำไร ภารกิจองค์การดังกล่าวคือการเป็นไม่แสวงหาผลกำไรที่ช่วยเหลือผู้คน ในการปรับปรุงคุณภาพชีวิตด้วยการส่งเสริมการปรับปรุงด้านการแพทย์ โดยมีเป้าหมายเพื่อลดผลกระทบของโรคระบบหัวใจหลอดเลือด โดยมุ่งเน้นที่ประเทศอินเดียและเอเชียใต้
องค์การนี้มุ่งเน้นไปที่กิจกรรมที่เกี่ยวข้องกับสุขภาพในรัฐกรณาฏกะของประเทศอินเดียในขณะที่สนับสนุนให้ลดผลกระทบของโรคหัวใจทั่วประเทศ โดยเฉพาะอย่างยิ่งในหมู่เด็กและเยาวชน โดยมีศูนย์ในบังคาลอร์และมังคาลอร์
ในระดับกิจกรรม งานพื้นฐานมีความโดดเด่นในแนวทางสากล โดยมุ่งเน้นที่งานด้านสาธารณสุขและการศึกษาทางการแพทย์ทั้งหมดในช่วงทศวรรษที่ผ่านมา ซึ่งมุ่งเป้าไปที่การจัดการโรคหัวใจและหลอดเลือดเป็นหลัก โดยมุ่งเน้นที่ประเทศกำลังพัฒนา เช่น ประเทศอินเดีย และการดูแลทางการแพทย์สำหรับเยาวชนเป็นหลัก
ประวัติ
มูลนิธิยูไนเต็ดวันฮาร์ตได้รับการแลเห็นในบังคาลอร์ ประเทศอินเดียใน ค.ศ. 1994 โดยราหุล เศฏฏี ซึ่งเป็นนักศึกษาแพทย์ของมหาวิทยาลัย
สุขศึกษา
มูลนิธินี้มีจุดมุ่งหมายเพื่อให้ความรู้แก่ผู้คนทั่วโลก และพยายามที่จะมีส่วนร่วมในความพยายามระดับโลกด้านสุขภาพ รวมถึงการพัฒนาในประเทศกำลังพัฒนา พวกเขาสนับสนุนการลดผลกระทบของโรคหัวใจผ่านความก้าวหน้าของการวิจัยและการประยุกต์ใช้ ตลอดจนการส่งเสริมการมีชีวิตที่มีสุขภาพดีและสมดุล พวกเขาเป็นพันธมิตรกับองค์การอื่น ๆ เช่น สมาพันธ์หัวใจโลกที่เจนีวา ประเทศสวิตเซอร์แลนด์ เป็นประจำ โดยเข้าร่วมกิจกรรมวันหัวใจโลกทุกปี
ทางมูลนิธิดำเนินกิจกรรมคัดกรองโรคหัวใจเป็นประจำในรัฐกรณาฏกะ ประเทศอินเดีย เพื่อเพิ่มการรับรู้ถึงโรคหัวใจและผลกระทบที่อาจเกิดขึ้น รวมถึงเพื่อตรวจหาโรคหัวใจในระยะเริ่มแรก ทั้งยังเผยแพร่บทความเกี่ยวกับสุขภาพสำหรับประโยชน์ของชุมชนเพื่อเพิ่มความตระหนักเกี่ยวกับโรคหัวใจ
เทคโนโลยีทางการแพทย์
มูลนิธิยูไนเต็ดวันฮาร์ตยังส่งเสริมการพัฒนาที่ยั่งยืนด้วยการผลิตนวัตกรรมที่ปรับปรุงแนวทางปฏิบัติด้านสุขภาพและสุขศึกษาในการจัดการโรคหัวใจและหลอดเลือด โดยดำเนินการวิจัยและพัฒนาเทคโนโลยีทางการแพทย์ต้นทุนต่ำใหม่ ซึ่งมุ่งหวังที่จะเป็นประโยชน์ต่อชุมชนในประเทศกำลังพัฒนา
ในเดือนตุลาคม ค.ศ. 2006 มูลนิธินี้ได้เข้าร่วมเป็นพันธมิตรกับไอบีเอ็ม คอร์ปอเรชัน โดยตกลงที่จะสนับสนุนให้สมาชิกในชุมชนบริจาคเวลาพีซีที่ไม่ได้ใช้งานเพื่อช่วยเหลือการวิจัยด้านมนุษยธรรม และมุ่งเน้นไปที่ประเด็นทางการแพทย์ด้วยการเข้าร่วมโครงการเวิลด์คอมมูนิตีกริด
ปลาเขี้ยวก้าง
ปลาเขี้ยวก้างหรือปลาสตอปไลต์ลูสจอว์ (Stoplight loosejaw; ) เป็นสิ่งมีชีวิตชนิดหนึ่งที่อาศัยอยู่ใต้ทะเลลึก มีรูปร่างคล้ายปลาฉลาม โดยชื่อ สตอปไลต์ มาจาก Stoplight ซึ่งหมายถึงสัญญาณไฟจราจรนั่นเอง จะสามารถพบพวกมันได้มากที่ความลึก 500 เมตรลงไป
พวกมันอยู่ในสกุล Aristostomias และ Pachystomias และมันสามารถเรืองแสงได้โดยแสงของมันนั้นจะมีแสงสีส้มหรือสีแดง และพวกมันยังมีเอกลักษณ์เฉพาะในหมู่สัตว์ที่ใช้คลอโรฟิลล์อนุพันธ์เพื่อรับรู้แสงสีแดงได้ด้วย